|  |  |
| --- | --- |
| **NARIADENIE RIADITEĽA ŠKOLY** |  **č. 01/2024-D** |
| **o pláne dovoleniek a hromadnom čerpaní dovolenky v roku 2024** |

|  |  |
| --- | --- |
| Organizácia | Základná škola |
| Identifikačné číslo organizácie (IČO) | 35545577 |
| Obec a PSČ | Blatné Remety, 072 44 |
| Ulica a číslo | Blatné Remety 98 |
| Štát | Slovenská republika |
| Právna forma | rozpočtová organizácia |
| Štatutárny orgán | Mgr. Ján Čigaš |
|  | dňa | funkcia | meno a priezvisko | podpis |
| Vypracoval | 1. 1. 2024 | Riaditeľ ZŠ | Mgr. Ján Čigaš |  |
| Schválil | 9. 1. 2024 | Riaditeľ ZŠ | **Mgr. Ján Čigaš** |  |
| Prerokované so ZOOZ | 8. 1. 2024 |
| *Cieľová skupi*na | všetci zamestnanci školy |
| Platnosť odo dňa | 1. 1. 2024 |
| Účinnosť odo dňa | 1. 1. 2024 |
| Za dodržiavanie | zástupca riaditeľa ZŠ |
| Prílohy | plány dovoleniek pre jednotlivé úseky školy |

V  Blatných Remetách 1. 1. 2024 ..........................................

 riaditeľ školy

Riaditeľ Základnej školy, Blatné Remety 98, 072 44 Blatné Remety

v zmysle ustanovení zákona č. 311/2001 Z. z. Zákonník práce v znení neskorších predpisov (ďalej len „Zákonník práce“) a v súlade s Pracovným poriadkom školy vydáva toto nariadenie na čerpanie dovoleniek a náhradného voľna v kalendárnom roku 2024 pre všetkých zamestnancov školy.

**Článok 1**

**Úvodné ustanovenia**

Týmto nariadením sa vydáva plán dovoleniek a čerpania náhradného voľna zamestnancami v roku 2024 zamestnancami Základnej školy Blatné Remety 98, 072 44 Blatné Remety (ďalej len „zamestnávateľ“), a zároveň **sa určuje hromadné čerpanie dovolenky** v roku 2024.

(1) Zamestnancovi zamestnávateľa v pracovnom pomere založenom pracovnou zmluvou (ďalej len „zamestnanec“) vzniká za podmienok určených zákonom č. 311/2001 Z. z. Zákonník práce v znení neskorších predpisov (ďalej len „Zákonník práce“) a spresnených v medziach

Pracovného poriadku školy nárok na:

a) dovolenku za kalendárny rok alebo jej pomernú časť,

b) dovolenku za odpracované dni,

c) dodatkovú dovolenku.

(2) Toto nariadenie platí pre všetkých pedagogických zamestnancov, odborných zamestnancov, nepedagogických zamestnancov základnej školy (1. stupeň, 2. stupeň, a zariadenia školského stravovania).

**Článok 2**

**Plán dovoleniek v roku 2024**

(1) Dobu čerpania dovolenky určuje zamestnávateľ podľa schváleného plánu dovoleniek.

(2) Zástupca riaditeľa ZŠ je povinný sledovať čerpanie dovoleniek zamestnancami v súlade so schváleným plánom dovoleniek.

 (3) Za dodržiavanie plánu dovoleniek a čerpanie dovoleniek zodpovedá riaditeľ školy.

**Článok 3**

**Pravidlá čerpania dovoleniek**

(1) O čerpanie dovolenky v roku 2024 (v súlade s plánom dovoleniek v roku 2024) a o čerpanie náhradného voľna je zamestnanec povinný žiadať podľa Pracovného poriadku školy

(2) Zamestnanec pred nástupom na dovolenku vyplní dovolenkový lístok a predloží ho na schválenie riaditeľovi školy. Zamestnanec pred čerpaním náhradného voľna (NV) vyplní žiadosť o čerpanie náhradného voľna a predloží ho na schválenie príslušnej zástupkyni riaditeľa školy. Ak to vyžadujú prevádzkové potreby alebo aktuálna situácia, je povinný na požiadanie riaditeľa školy oznámiť miesto pobytu na dovolenke. Dovolenkový lístok sa prikladá koncom mesiaca k evidencii dochádzky za príslušný mesiac. Ak dovolenka / náhradné voľno prechádza z jedného mesiaca do nasledujúceho, rozpíše sa na dva dovolenkové lístky, resp. dve žiadosti o NV, teda za každý mesiac osobitne.

(3) V prípade schválenia telefonickej žiadosti o čerpanie dovolenky je zamestnanec povinný dodatočne, najneskôr však v prvý pracovný deň po skončení tohto čerpania, odovzdať riadne vyplnené tlačivo žiadosti o čerpanie dovolenky.

(4) Zamestnanec môže požiadať o čerpanie dovolenky aj mimo termínu určeného mu plánom dovoleniek v roku 2024.

(5) Zamestnávateľ nesmie určiť čerpanie dovolenky na obdobie, keď zamestnanec:

• je uznaný práceneschopným pre chorobu alebo úraz,

• na obdobie, počas ktorého je zamestnanec na materskej alebo rodičovskej dovolenke,

• počas ostatných prekážok v práci na strane zamestnanca môže zamestnávateľ určiť čerpanie dovolenky len na žiadosť zamestnanca.

**Článok 4**

**Čerpanie dovolenky a náhradného voľna**

(1) Zamestnanci školy sú povinní čerpať dovolenku za daný kalendárny rok 2024 v čase školských prázdnin.

(2) Počas dní vyučovania môžu pedagogickí zamestnanci a odborní zamestnanci školy podieľajúci sa na výučbe so súhlasom riaditeľa školy čerpať dovolenku najviac päť pracovných dní.

(3) Zamestnanci školy sú povinní čerpať náhradné voľno najneskôr do troch mesiacov od vzniku jeho nároku a to v čase vedľajších prázdnin (jesenné, vianočné, polročné, jarné, veľkonočné, resp. v čase letných prázdnin)

**Článok 5**

**Riaditeľ školy NARIAĎUJE**

(1) **Vypracovať návrh plánu dovoleniek** na rok 2024 podľa § 111 ods. 1 Zákonníka práce na priložených formulároch a doručiť na personálne oddelenie.

**Termín**: 8. január 2024

**Zodpovedný**: zástupca riaditeľa ZŠ

**Zabezpečiť hromadné čerpanie dovolenky** v zmysle § 111 ods. 2 Zákonníka práce v čase a NV, práca:

• od 2. do 5. januára 2024 = vianočné prázdniny (od 2. do 5. januára 2024 štyri pracovné dni) všetci **PZ** **a NZ** základnej školy - práca

• od 26. februára do 1.marca 2024 = jarné prázdniny (päť pracovných dní)

 **PZ** dovolenka, **NZ** – 5 dni dovolenka

• od 28. marca. do 4. apríla 2024 = veľkonočné prázdniny (dva pracovné dní) všetci **PZ** a NZ

• od 10. do 31. júla 2024 = letné prázdniny (16 pracovných dní) všetci **PZ** a **NZ** základnej školy júl – 8 dní dovolenka, hospodárka 10 dní dovolenky

• od 1. do 16. augusta 2024 vrátane = letné prázdniny (12 pracovných dní) všetci **PZ** a NZ základnej školy august – 5 dní dovolenka, hospodárka 7 dní dovolenky

• 30. a 31. októbra 2024 = jesenné prázdniny (dva pracovné dni) všetci **PZ** a NZ – 2 dni dovolenka,

 • od 23. do 31. decembra 2024 (štyri pracovné dni) **PZ** a **NZ**.

(2) **Zamestnanci, ktorí majú uzatvorený pracovný pomer na dobu určitú**, ktorá končí v priebehu roka 2024, si naplánujú alikvotnú časť dovolenky, ktorú **vyčerpajú do doby dohodnutej v pracovnej zmluve**, nezávisle od toho, či ich pracovný pomer bude pokračovať alebo nie.

(3) Ak zodpovední zamestnanci zistia, že jednotliví zamestnanci v ich úseku nečerpajú dovolenku podľa plánu dovoleniek, sú povinní týmto zamestnancom určiť dobu jej čerpania v súlade s § 111 ods. 1 a 5 Zákonníka práce a v súlade s bodmi 1 a 3 čl. 3 tohto nariadenia. **Zodpovední**: zástupkyňa riaditeľa školy a vedúca zariadenia školského stravovania

**Článok 6**

**Prenos zostatku dovolenky**

Riaditeľ školy je povinný zabezpečiť čerpanie dovolenky zamestnancov podľa zostaveného plánu dovoleniek tak, aby do 31. decembra 2024 mali všetci zamestnanci jednotlivých organizačných úsekov školy vyčerpanú väčšiu časť dovolenky za rok 2024.

**Článok 7**

**Náhrada mzdy**

 (1) Počas dovolenky má zamestnanec nárok na náhradu mzdy, ktorá sa vypočítava z priemerného zárobku na pracovnoprávne účely.

 (2) Priemerný zárobok zisťuje zamestnávateľ zo mzdy zúčtovanej zamestnancovi na výplatu a z obdobia odpracovaného zamestnancom v rozhodujúcom období.

**Článok 8**

**Súčinnosť účtovnej kancelárie**

(1) Pri vypočítavaní nárokov zamestnancov na náhradu mzdy počas dovolenky poskytuje všetku potrebnú súčinnosť personalistka a mzdová účtovníčka organizácie.

(2) Súčinnosť podľa ods. 1 poskytuje personalistka a mzdová účtovníčka na základe vypočítavania nárokov zamestnancov na náhradu mzdy počas:

a) hromadného čerpania dovolenky v roku 2024,

b) čerpania dovolenky iného ako hromadného, a to podľa riaditeľovi školy predložených a schválených prvopisov žiadostí zamestnancov o čerpanie dovolenky.

**Článok 9**

**Účinnosť**

 Toto nariadenie nadobúda účinnosť 01.01.2024.

V Blatných Remetách 9. 1. 2024 Mgr. Ján Čigaš

 riaditeľ školy

**Plán dovoleniek bol prerokovaný so zástupcami zamestnancov:**

1. ZO OZ pri ZŠ Blatné Remety 98, 072 44

 – Príloha č.1

8. 1. 2024, ......................................................................

Mgr. Jana Vrabeľová

predseda ZO OZ pri Blatné Remety 98, 072 44

9. 1. 2024, ..................................................................

Mgr. Ján Čigaš, riaditeľ školy **Zverejnené na webovom sídle školy: 9. 1. 2024**